PMIndiaData/PMIndiaSum huggingface dataset:
సముద్ర యాత్రికులకు సర్టిఫికెట్ ల పరస్పర గుర్తింపు అంశంపై భారతదేశానికి, కొరియాకు మధ్య అండర్ టేకింగ్ కు మంత్రివర్గం ఆమోదం

సర్టిఫికెట్ ల పరస్పర గుర్తింపు అంశంపై భారతదేశానికి, కొరియాకు మధ్య ఒక అండర్ టేకింగ్ పై సంతకాలకు మంత్రివర్గం ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ఇది ఇంటర్ నేషనల్ కన్ వెన్షన్ ఆన్ స్టాండర్డ్ స్ ఆఫ్ ట్రయినింగ్, సర్టిఫికేషన్ అండ్ వాచ్ కీపింగ్ (ఎస్ టి సి డబ్ల్యు) ఫర్ సీ ఫేరర్స్, 1978 కి సంబంధించిన సవరించిన రెగ్యులేషన్ 1/10 కు అనుగుణంగా తీసుకున్న నిర్ణయం. అండర్ టేకింగ్ పై సంతకాలు జరిగితే సముద్ర యాత్రికులకు ఇతర దేశపు ప్రభుత్వం జారీ చేసిన సముద్ర సంబంధి విద్య, శిక్షణ, కాంపెటెన్సీ సర్టిఫికెట్ లు, ఎండార్స్ మెంట్ లు, ట్రయినింగ్ డాక్యుమెంటరీ ఎవిడెన్స్, ఇంకా వైద్య అర్హత ధ్రువపత్రాల గుర్తింపునకు మార్గం సుగమం కాగలదు. ఎస్ టి సి డబ్ల్యు కన్ వెన్షన్ యొక్క రెగ్యులేషన్ 1/10 కు, సముద్ర యాత్రికుల శిక్షణ, ధ్రువపత్రాల జారీ, నిర్వహణ లలో రెండు దేశాల మధ్య ఉన్న సహకారానికి అనుగుణంగా ఈ నిర్ణయాన్ని తీసుకున్నారు.
జూనియర్వరల్డ్ రెజ్లింగ్ చాంపియన్ శిప్స్ 2021 లో పతకాలు గెలచుకొన్నందుకు రెజ్లర్ లకు అభినందన లు తెలిపిన ప్రధాన మంత్రి

జూనియర్ వరల్డ్ రెజ్లింగ్ చాంపియన్ శిప్స్ పతకాల ను గెలుచుకొన్నందుకు రెజ్లర్ లకు ప్రధాన మంత్రి శ్రీ నరేంద్ర మోదీ అభినందన లు తెలిపారు. ‘‘ప్రతిభావంతులైన రెజ్లర్ లకు మరింత శక్తి ! జూనియర్ వరల్డ్ రెజ్లింగ్ చాంపియన్ శిప్స్ 2021 లో మన పురుషులు, మహిళ లు 4 రజత పతకాలు సహా మొత్తం 11 పతకాల తో తిరిగివచ్చారు. సఫలత ను సాధించినందుకు గాను జట్టు కు ఇవే అభినందన లు. వారి భావి ప్రయాసల కు సైతం శుభాకాంక్ష లు.’’ అని ప్రధాన మంత్రి ఒక ట్వీట్ లో పేర్కొన్నారు.
యుపి లోని ఔరైయా లో రహదారి దుర్ఘటనవశాత్తు  ప్రాణ నష్టం వాటిల్లడం పట్ల సంతాపాన్ని వ్యక్తం చేసిన ప్రధాన మంత్రి

ఉత్తర్ ప్రదేశ్ లోని ఔరైయా లో సంభవించిన రహదారి దుర్ఘటన కారణం గా ప్రాణనష్టం జరిగినందుకు ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. ‘‘ఉత్తర్ ప్రదేశ్ లోని ఔరైయా లో సంభవించిన రహదారి దుర్ఘటన అంతులేని దు:ఖాన్ని కలిగించింది. సహాయక కార్యక్రమాల లో ప్రభుత్వం నిమగ్నం అయింది. ఈ దుర్ఘటన లో ప్రాణాలు కోల్పోయిన వారి పట్ల నేను నా సంతాపాన్ని వ్యక్తం చేస్తున్నాను; ఈ దుర్ఘటన లో గాయపడిన వారు త్వరిత గతి న కోలుకోవాలని ఆ ఈశ్వరుడి ని ప్రార్థిస్తున్నాను’’ అని ఒక సందేశం లో ప్రధాన మంత్రి పేర్కొన్నారు.
ప్రధానమంత్రి మరియు అమెరికా అధ్యక్షుని మధ్య టెలిఫోన్ సంభాషణ

ప్రధానమంత్రి నరేంద్రమోదీ ఈ రోజు అమెరికా అధ్యక్షుడు గౌరవనీయులు డోనాల్డ్ ట్రంప్ తో టెలిఫోన్ లో మాట్లాడారు. ప్రస్తుతం విజృంభిస్తున్న కోవిడ్-19 మహమ్మారి గురించీ, ప్రపంచ శ్రేయస్సు, ఆర్ధిక వ్యవస్థపై దాని ప్రభావం గురించీ, ఇద్దరు నాయకులు అభిప్రాయాలను పంచుకున్నారు. అమెరికాలో సంభవించిన ప్రాణ నష్టానికి ప్రధానమంత్రి తీవ్ర విచారం వ్యక్తం చేశారు. వ్యాధితో బాధపడుతున్నవారు త్వరగా కోలుకోవాలని తాను ప్రార్థిస్తున్నట్లు చెప్పారు. రెండు దేశాల మధ్య నెలకొన్న ప్రత్యేక సంబంధాల గురించి నొక్కి చెబుతూ, ఈ అంర్జాతీయ సంక్షోభాన్ని అధిగమించడానికి అమెరికాతో భారత్ సంఘీభావాన్ని ప్రధానమంత్రి పునరుద్ఘాటించారు. కోవిడ్-19 వ్యాప్తిని నిశ్చయంగా, సమర్ధంగా తిప్పి కొట్టడానికి భారత్- అమెరికా భాగస్వామ్యాన్ని పూర్తి స్థాయిలో వినియోగించుకోవాలని ఇరువురు నాయకులు అంగీకరించారు. ఈ మహమ్మారి కారణంగా తలెత్తే ఆరోగ్య, ఆర్ధిక ప్రభావాలను తగ్గించడానికి తమ తమ దేశాల్లో చేపట్టిన చర్యలను పరస్పరం తెలియజేసుకున్నారు. ఇటువంటి క్లిష్ట సమయంలో ప్రజల మానసిక, శారీరిక ఆరోగ్య పరిరక్షణకు, యోగ, ఆయుర్వేద (సంప్రదాయ భారతీయ మూలికా మందుల విధానం) వంటి వైద్య విధానాల ప్రాముఖ్యత గురించి ఇరువురు నాయకులు చర్చించారు. ప్రపంచవ్యాప్తంగా నెలకొన్న కోవిడ్-19 సంక్షభం నేపథ్యంలో, తమ రెండు దేశాలకు చెందిన అధికారులు సన్నిహితంగా కొనసాగాలని వారు అంగీకరించారు.
కేంద్ర ప్రభుత్వ కార్యదర్శులతో ప్రధాన మంత్రి శ్రీ నరేంద్ర మోదీ స్నేహపూర్వక సమావేశం

ప్రధాన మంత్రి శ్రీ నరేంద్ర మోదీ భారత ప్రభుత్వ మంత్రిత్వ శాఖలలోని అగ్రగామి అధికారులు అయినటువంటి కార్యదర్శులందరితోను ఈ రోజు స్నేహపూర్వకమైన రీతిలో భేటీ అయ్యారు. పూర్వ శతాబ్దాల నాటి పరిపాలక యంత్రాంగాల స్థాయి నుండి ఎదగాలంటూ వారికి ఆయన స్పష్టంచేశారు. మానవాళిలో ఆరింట ఒకటో వంతు మంది జీవితాలలో పరివర్తనను తీసుకురాగలిగిన అవకాశం కార్యదర్శులకు లభించిందని ఆయన గుర్తుచేశారు. 2022 కల్లా భారతదేశానికి స్వాతంత్ర్యం సిద్ధించి 75 సంవత్సరాలు అవుతుందని, అప్పటికి సాధించవలసినటువంటి నిర్దిష్ట లక్ష్యాలను గుర్తించాలని వారికి ఆయన సూచించారు. తమ తమ మంత్రిత్వ శాఖలు అంటూ గిరి గీసుకు కూర్చోకుండా ఆ పరిధి నుండి వెలుపలకు వచ్చి దేశ పురోభివృద్ధి కోసం కృషి చేయండని కార్యదర్శులకు ప్రధాన మంత్రి ఉద్బోధించారు. అందరికీ ఆర్థిక సేవలను అందజేసేందుకు ఉద్దేశించిన జన్ ధన్ యోజన, సార్వత్రిక టీకా మందు అందజేతను లక్షించిన మిషన్ ఇంద్రధనుష్ వంటి కార్యక్రమాలను ఉదాహరణలుగా ప్రస్తావిస్తూ, గత మూడు సంవత్సరాలలో సాధించిన అత్యుత్తమ ఫలితాలలో కొన్ని ఫలితాలు యావత్తు ప్రభుత్వ వ్యవస్థ ఒక్కతాటి మీద నిలబడి జట్టు లాగా పని చేసినందువల్ల దక్కాయని ప్రధాన మంత్రి చెప్పారు. ఫలితాలను రాబట్టడమే ప్రధానం అనే విషయాన్ని సంస్థలకు నూరిపోయాలని ఆయన అన్నారు. స్వచ్ఛత ఉద్యమం గురించి ప్రధాన మంత్రి మాట్లాడుతూ, దీనికి అతి విస్తృత‌మైన‌ స్థాయిలో మద్దతు ప్రజల నుండి లభించిందని, ఇదే పరిపాలన స్థాయిలోనూ మార్పునకు చోదక శక్తి వలె మారిందన్నారు. జులై 1వ తేదీ నుండి అమలులోకి రానున్న ‘వస్తువులు, సేవల పన్ను’ (జిఎస్ టి ) దేశ చరిత్రలో ఒక అసాధారణమైన మలుపును తీసుకువస్తుందని ప్రధాన మంత్రి చెప్పారు. ఈ మార్పును దృష్టిలో పెట్టుకొని- సంస్కరణానుకూలమైనటువంటి తరహాలో సాగుతూ- ప్రస్తుత వ్యవస్థ నుండి జిఎస్ టీ వైపునకు పయనం సాఫీగా సాగేటట్లు చూడవలసిందిగా కార్యదర్శులను ఆయన కోరారు. ప్రపంచం ఇవాళ భారతదేశాన్ని భిన్నంగా చూడటం మొదలుపెట్టిందంటూ, ఈ విశిష్టమైన అవకాశాన్ని జారవిడుచుకోకూడదని ప్రధాన మంత్రి చెప్పారు. ప్రపంచ అంచనాలను అందుకొనేందుకుగాను తగిన యంత్రాంగాలను మనం నిర్మిద్దాం అని ఆయన కార్యదర్శులతో అన్నారు. భారతదేశంలో అత్యంత వెనుకబడిన 100 జిల్లాలను ప్రగతి పథంలోకి తీసుకువచ్చేందుకు ఉద్యమ స్ఫూర్తితో పనిచేయాలని కూడా ప్రధాన మంత్రి పిలుపునిచ్చారు. ఈ జిల్లాల కోసం స్పష్టమైన లక్ష్యాలను నిర్దేశించుకొని వాటిని వేరు వేరు పరామితుల సహాయంతో ఖచ్చితంగా స్వల్ప కాలావధులలో సాధించాలని ఆయన అన్నారు. కేంద్ర మంత్రులు శ్రీ రాజ్ నాథ్ సింగ్, శ్రీ అరుణ్ జైట్లీ, శ్రీమతి సుష్మ స్వరాజ్ మరియు శ్రీ నితిన్ గడ్ కరి లు కూడా కార్యదర్శులను ఉద్దేశించి ప్రసంగించారు. అంతక్రితం, ప్రభుత్వ పాలనకు సంబంధించిన వివిధ రంగాలపై కార్యదర్శులు సైతం కొన్ని సూచనలు చేశారు.
2018, జులై 14వ మ‌రియు 15వ తేదీల‌లో ఉత్త‌ర్ ప్ర‌దేశ్ లోని తూర్పు ప్రాంతాల‌ను సంద‌ర్శించనున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2018, జులై 14వ మ‌రియు 15వ తేదీల‌లో ఉత్త‌ర్ ప్ర‌దేశ్ లోని ఆజ‌ంగ‌ఢ్‌, మిర్జాపుర్ ఇంకా వారాణ‌సీ జిల్లాల‌ను సంద‌ర్శించ‌నున్నారు. జులై 14వ తేదీ నాడు ఆజ‌ంగ‌ఢ్‌ లో ప్ర‌ధాన మంత్రి 340 కి.మీ. పొడ‌వైన పూర్వాంచ‌ల్ ఎక్స్‌ప్రెస్ వే కు శంకుస్థాప‌న చేస్తారు. ఈ ర‌హ‌దారి ఉత్త‌ర్ ప్ర‌దేశ్ లోని బారాబ‌ంకీ, అమేఠీ, సుల్తాన్‌పుర్‌, ఫైజాబాద్‌, ఆంబేడ్ కర్ న‌గ‌ర్‌, ఆజ‌ంగ‌ఢ్‌, మ‌వూ, ఇంకా ఘాజీపుర్ త‌దిత‌ర ముఖ్య‌మైన చారిత్ర‌క ప‌ట్ట‌ణాల‌ను రాష్ట్ర రాజ‌ధాని ల‌ఖ్ న‌వూ తో జోడిస్తుంది. ఈ ఎక్స్‌ప్రెస్‌ వే నిర్మాణం ఒకసారి పూర్తి అయ్యిందంటే గనక దీని ద్వారా ఢిల్లీ ని ఉత్త‌ర్ ప్ర‌దేశ్ రాష్ట్రం లో ప‌శ్చిమాన నోయెడా నుండి తూర్పు న ఘాజీపుర్ వ‌ర‌కు గల అనేక ముఖ్య ప‌ట్ట‌ణాలతోను న‌గ‌రాల తోను సంధానించడం సాధ్యపడుతుంది. ప్ర‌ధాన మంత్రి 900 కోట్ల రూపాయ‌ల‌కు పైగా విలువైన ప‌లు ముఖ్య‌మైన ప‌థ‌కాల‌ను వారాణ‌సీ లో ప్రారంభించ‌డ‌మో లేదా శంకుస్థాప‌న చేయ‌డ‌మో చేస్తారు. దేశ ప్ర‌జ‌ల‌కు అంకితం కానున్న ప‌థ‌కాల‌లో వారాణ‌సీ న‌గ‌ర గ్యాస్ పంపిణీ ప‌థ‌కం తో పాటు వారాణ‌సీ- బ‌లియా ఇఎమ్‌యు రైలు ప్రాజెక్టు కూడా ఉన్నాయి. పంచ్‌కోశి ప‌రిక్ర‌మ మార్గ్ తో పాటు స్మార్ట్ సిటీ మిశ‌న్‌, ఇంకా న‌మామి గంగే ల‌లో భాగంగా అనేక ప‌థ‌కాల‌కు శంకుస్థాప‌న చేయ‌డం జ‌రుగుతుంది. ప్ర‌ధాన మంత్రి వారాణ‌సీ లో ఒక అంత‌ర్జాతీయ స‌మ్మేళ‌న కేంద్ర నిర్మాణ పనులకు కూడా పునాది రాయి ని వేయనున్నారు. మ‌రొక కార్య‌క్ర‌మంలో ప్ర‌ధాన మంత్రి స‌మ‌క్షంలో ఉత్తర్ ప్రదేశ్ ముఖ్యమంత్రి శ్రీ యోగి ఆదిత్యనాథ్ ‘‘మేరి కాశీ’’ (నా కాశీ) అనే పేరు గల ఒక పుస్త‌కాన్ని ఆవిష్క‌రిస్తారు. ప్ర‌ధాన మంత్రి జులై 15వ తేదీన మిర్జాపుర్ ను స‌ద‌ర్శించి, బ‌న్‌ సాగ‌ర్ కాలువ ప‌థ‌కాన్ని దేశ ప్ర‌జ‌ల‌కు అంకితం చేస్తారు. ఈ ప‌థ‌కం ఆ ప్రాంతం లో సాగునీటి పారుద‌ల‌కు ఒక పెద్ద ద‌న్నుగా నిలువ‌నుంది. ఇది ఉత్త‌ర్ ప్ర‌దేశ్ లోని మిర్జాపుర్ మ‌రియు అల‌హాబాద్ జిల్లాల రైతుల‌కు గొప్ప ప్ర‌యోజ‌నాన్ని అందించగలుగుతుంది. ఇదే కార్య‌క్ర‌మంలో, మిర్జాపుర్ వైద్య క‌ళాశాల‌కు శ్రీ న‌రేంద్ర మోదీ శంకుస్థాప‌న చేస్తారు. రాష్ట్రంలో 108 జ‌న్ ఔష‌ధీ కేంద్రాల‌ను ఆయ‌న ప్రారంభిస్తారు. చునార్ లోని బాలు ఘాట్ వాద్ద గంగా న‌ది పైన నిర్మాణం జ‌రిగిన ఒక సేతువు ను కూడా దేశ ప్ర‌జ‌ల‌కు ఆయ‌న అంకితం చేస్తారు. ఈ వంతెన మిర్జాపుర్ కు, వారాణ‌సీ కి మ‌ధ్య సంధానానికి తోడ్పడుతుంది.
మాల్‌దీవ్స్‌ అధ్య‌క్షులు శ్రీ‌ ఇబ్రాహిమ్ మొహ‌మద్ సోలిహ్ తో టెలిఫోన్ లో మాట్లాడి అభినందనలు తెలిపిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు న రిప‌బ్లిక్ ఆఫ్ మాల్‌దీవ్స్ అధ్య‌క్షులు మాన్య శ్రీ‌ ఇబ్రాహిమ్ మొహ‌మద్ సోలిహ్ తో టెలిఫోన్ లో మాట్లాడి, ఇటీవ‌ల జ‌రిగిన పార్ల‌మెంటు ఎన్నిక‌ల లో మాల్‌దీవియ‌న్ డెమోక్రాటిక్ పార్టీ (ఎండిపి) సాధించిన విజ‌యం ప‌ట్ల ఆయ‌న కు అభినంద‌న‌ లు తెలియజేశారు. ఎండిపి సాధించిన ప్రముఖ జ‌యం ఆ పార్టీ యొక్క నాయ‌కుల కృషి కి మ‌రియు పార్టీ విధానాల కు ల‌భించిన‌టువంటి సార్థక ఆమోదం అని ప్ర‌ధాన మంత్రి పేర్కొన్నారు. ఆ పార్టీ నాయ‌కులు మాల్‌దీవ్స్ ప్ర‌జ‌ల అభ్యున్న‌తి కోసం కంక‌ణ బ‌ద్ధులై పనిచేశార‌ని ప్ర‌ధాన మంత్రి అన్నారు. మాల్‌దీవ్స్ లో ఎన్నిక‌ల ప్ర‌క్రియ విజ‌య‌వంతం గా ముగియడాన్ని ఆయన స్వాగతిస్తూ ఈ పరిణామం మాల్దీవ్ స్ లో ప్ర‌జాస్వామ్య ఏకీకరణ కు మ‌రియు ప్ర‌జాస్వామిక సంస్థ‌ల బ‌లోపేతానికి ఒక సంకేతం అన్నారు. భార‌త‌దేశం త‌న ‘నేబ‌ర్‌హుడ్ ఫ‌స్ట్’ విధానాని కి అనుగుణం గా మాల్‌దీవ్స్ తో స‌న్నిహితం గా ప‌ని చేస్తూ ఇరు దేశాల భాగ‌స్వామ్యాన్ని మ‌రింత గా పెంపొందించడం తో పాటు మాల్‌దీవ్స్ యొక్క సామాజిక- ఆర్థిక అభివృద్ధి ఆవశ్యకతల మేర‌కు స‌హాయం చేస్తుంద‌ంటూ ప్ర‌ధాన మంత్రి పున‌రుద్ఘాటించారు. పూర్వ అధ్య‌క్షులు శ్రీ‌ మొహ‌మ్మ‌ద్ న‌శీద్ తో కూడా ప్ర‌ధాన మంత్రి సంభాషించి ఎన్నిక‌ల లో ఘ‌న విజ‌యం సాధించినందుకు ఆయన ను అభినందించారు. మాల్‌దీవ్స్ లో ప్ర‌జాస్వామ్యం యొక్క మూలాల ను ప‌టిష్టప‌ర‌చ‌డం లో మరియు ప్ర‌జాస్వామ్యాన్ని ఇష్ట‌ప‌డే శ‌క్తులన్నీ భాగ‌ం పంచుకోవడాన్ని ప్ర‌ధాన మంత్రి కొనియాడారు. మ‌రి ఈ ల‌క్ష్య సాధ‌న లో భార‌త‌దేశం త‌నవంతు సాయాన్ని అందించ‌డాన్ని కొన‌సాగించగలద‌ని కూడా ఆయ‌న తెలియజేశారు.
తెలంగాణ రాష్ట్ర ప్రజలకు ప్రధానమంత్రి శుభాకాంక్షలు

తెలంగాణ రాష్ట్ర అవతరణ దినోత్సవం సందర్భంగా రాష్ట్ర ప్రజలకు ప్రధానమంత్రి శ్రీ నరేంద్రమోదీ శుభాకాంక్షలు తెలిపారు. ఆంధ్ర ప్రదేశ్ రాష్ట్ర ప్రజలకు కూడా ప్రధాని శుభాకాంక్షలు తెలిపారు. “అవతరణ దినోత్సవం సందర్భంగా తెలంగాణ రాష్ట్ర ప్రజలకు నా శుభాకాంక్షలు. రానున్న సంవత్సరాల్లో రాష్ట్రాభివృద్ధి సరికొత్త శిఖరాలకు చేరుకుంటుందని ఆశిస్తున్నాను” అని ప్రధాని తెలిపారు. అలాగే ఆంధ్రప్రదేశ్ సోదరి, సోదరులకు నా హృదయపూర్వక శుభాకాంక్షలు. రాష్ట్రాభివృద్ధి ఇలాగే కొనసాగుతూ శరవేగంగా దూసుకెళ్లాలని కోరుకుంటున్నానని ప్రధాని పేర్కొన్నారు.
నష్టాలతో నడుస్తున్న కేంద్ర ప్రభుత్వ రంగ సంస్థ (సిపిఎస్ఈ) బర్న్ స్టాండర్డ్ కంపెనీ లిమిటెడ్ మూసివేత కు ఆమోదం తెలిపిన మంత్రివర్గం

గడచిన పది సంవత్సరాలకు పైబడి భౌతికంగా, ఆర్ధికంగా అధ్వానమైన పనితీరును నమోదు చేస్తుండడంతో పాటు పునరుద్ధరణకు అల్ప అవకాశం ఉన్న బర్న్ స్టాండర్డ్ కంపెనీ లిమిటెడ్ (బిఎస్ సిఎల్) విషయంలో తీసుకొన్న నిర్ణయం ప్రభుత్వ నిధులను ఆదా చేసి, ఆ నిధులను ఇతర అభివృద్ధి పనులకు ఉపయోగించేందుకు వెసులుబాటును కల్పించనుంది. రైల్వేల మంత్రిత్వ శాఖ ఆధీనంలో గల కేంద్ర ప్రభుత్వ రంగ సంస్థ బిఎస్ సిఎల్ మూసివేత కు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది. ప్రభుత్వం నుండి ఆర్ధిక సహాయంతో పాటు ఇతరత్రా మద్దతు అందుతున్నప్పటికీ గత పది సంవత్సరాలకు పైగా భౌతికంగా, ఆర్ధికంగా అల్పమైన పనితీరును ప్రదర్శిస్తున్న, భవిష్యత్తులో పునరుద్ధరణ అవకాశాలు తక్కువగా ఉండటాన్ని గమనించి ఈ నిర్ణయాన్ని తీసుకోవడం జరిగింది. ప్రభుత్వ నిధులను ఈ నిర్ణయం ఆదా చేయగలదు. నష్టాలతో నడుస్తున్న బర్న్ స్టాండర్డ్ కంపెనీ లిమిటెడ్ కోసం ప్రస్తుతం వినియోగిస్తున్న ప్రభుత్వ నిధులను వేరే అభివృద్ధి పనులకు ఉపయోగించుకొనేందుకు ఆస్కారం ఉంటుంది. సంస్థ ప్రస్తుత అప్పులను తీర్చివేయడానికి మరియు ప్రత్యేక ప్యాకేజిలో భాగంగా ప్రభుత్వం 417.10 కోట్ల రూపాయలను ఒక సారి గ్రాంటు రూపంలో సమకూర్చనుంది. దీనికి తోడు, భారత ప్రభుత్వం (రైల్వేల మంత్రిత్వ శాఖ) ద్వారా అందజేసినటువంటి 35 కోట్ల రూపాయల రుణ బకాయిని రద్దు చేస్తారు. బిఎస్ సిఎల్ కు చెందిన 508 ఉద్యోగులు స్వచ్ఛంద ఉద్యోగ విరమణ పథకం (విఆర్ఎస్) ద్వారా ప్రయోజనం పొందనున్నారు. పూర్వరంగం: బర్న్ స్టాండర్డ్ కంపెనీ లిమిటెడ్ ను 1976 లో ఏర్పాటు చేయడమైంది. 1987 లో జాతీయీకరణ, ఇంకా.. బర్న్ అండ్ కంపెనీ మరియు ఇండియన్ స్టాండర్డ్ వేగన్ కంపెనీ లిమిటెడ్ లను భారీ పరిశ్రమల శాఖ (డిహెచ్ఐ) పరిధిలో ఏకీకరణ చేసిన అనంతరం 1994 లో కంపెనీ వ్యవహారాన్ని పారిశ్రామిక మరియు ఆర్ధిక పునర్ నిర్మాణ మండలి (బిఐఎఫ్ఆర్) కు నివేదించడమైంది. 1995 వ సంవత్సరంలో ఈ కంపెనీని ఖాయిలా పరిశ్రమ గా ప్రకటించారు. అప్పటి నుండి ఈ సంస్థ ఖాయిలా కంపెనీగా కొనసాగుతోంది. ఆర్ధిక వ్యవహారాల మంత్రివర్గ సంఘం ఆమోదం తో 2010 సెప్టెంబర్ 15 వ తేదీ నాడు ఈ కంపెనీ యొక్క పరిపాలనా నియంత్రణను డిహెచ్ ఐ నుండి రైల్వేల మంత్రిత్వ శాఖ కు బదలాయించారు. ఈ కంపెనీ వేగన్ ల తయారీ మరియు మరమ్మతు కార్యకలాపాలలో నిమగ్నమైవుంది.
జాతీయ గ్రామీణ అభివృద్ధి మరియు పంచాయతీరాజ్ సంస్థ (ఎన్ఐఆర్ డి&పిర్) కు మరియు యునైటెడ్ కింగ్ డమ్(యుకె)లోని యూనివర్సిటీ ఆఫ్ రీడింగ్ (యుఒఆర్)కు మధ్య సంతకాలు అయిన అవగాహన పూర్వకఒప్పంద పత్రాని (ఎమ్ఒయు) కి ఆమోదం తెలిపిన మంత్రిమండలి

అభివృద్ధి చెందుతున్న దేశాల లో వ్యవసాయం మరియు గ్రామీణాభివృద్ధి రంగం లో సహకారాని కి జాతీయ గ్రామీణాభివృద్ధి మరియు పంచాయతీరాజ్ సంస్థ (ఎన్ఐఆర్ డి & పిఆర్) కు మరియు యునైటెడ్ కింగ్ డమ్ (యుకె)కు చెందిన యూనివర్సిటీ ఆఫ్ రీడింగ్ (యుఒఆర్)కు మధ్య ఒక అవగాహన పూర్వక ఒప్పంద పత్రం (ఎమ్ఒయు) పై సంతకాలైన సంగతి ని ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం దృష్టి కి తీసుకురావడమైంది. ఈ ఎమ్ఒయు పై 2022వ సంవత్సరం మార్చి నెల లో సంతకాలు జరిగాయి. ప్రభావం: ఈ ఎమ్ఒయు ఎన్ఆర్ డిపిఆర్ ఫేకల్టీ కి వారి జ్ఞానాన్ని సంపాదించుకోవడం లోను, జ్ఞానాన్ని విస్తరించుకోవడం లోను, వ్యవసాయం, పోషణ విజ్ఞానం మరియు గ్రామీణాభివృద్ధి లలో ఓ అంతర్జాతీయ స్థాయి వృత్తి కుశలత కలిగినటువంటి నెట్ వర్క్ ను అభివృద్ధి పరచడం లోను సహాయకారి కానుంది. రెండు సంస్థలు కలిసికట్టుగా కృషి చేయడం ద్వారా వ్యావసాయిక అర్థ శాస్త్రం లో, గ్రామీణ అభివృద్ధి లో, జీవనోపాధి మార్గాల లో మరియు పోషణ విజ్ఞానం సంబంధి అధ్యయనాల లోను చెప్పుకోదగిన స్థాయి లో పరిశోధన పరమైన ప్రావీణ్యాన్ని జోడించగలుగుతాయి. అంతర్ విభాగాల వారీ పరిశోధన మెరుగుదల కు, సామర్థ్యాల పెంపుదల కు ఈ విధమైన పరిశోధన పరమైన ప్రావీణ్యం అవసరం. పూర్వరంగం: అల్పాదాయ దేశాలు మరియు మధ్యాదాయ దేశాల లో వ్యవసాయ సంబంధిత జీవనోపాధి పరం గా పరిశోధనల ను నిర్వహించడం లో శక్తి రంగ వ్యయాన్ని నిర్ధారించడం, ధరించదగినటువంటి ఏక్సెలరోమెట్రిక్ సాధనాలు, ఇంకా సెన్సర్ ఆధారితం గా పని చేసే ఉపకరణాల సాయం తో పోషణ సంబంధి అంచనాల ను మెరుగు పరచడం వంటి గ్రామీణ అభివృద్ధి రంగం లోని వివిధ పరిశోధన కార్యకలాపాల నిర్వహణ లో యూనివర్సిటీ ఆఫ్ రీడింగ్ తో కలసి ఎన్ఐఆర్ డిపిఆర్ పని చేస్తున్నది. అంతేకాకుండా మహిళలు మరియు శిశువుల సంబంధిత అభివృద్ధి రంగం లో కూడా ఎన్ఐఆర్ డిపిఆర్ పాటుపడుతోంది.
ఫిన్ లాండ్ ప్రధాన మంత్రి తో టెలిఫోన్ లో మాట్లాడిన ప్రధాన మంత్రి

ఫిన్ లాండ్ ప్రధాన మంత్రి, శ్రేష్ఠుడు శ్రీ జుహా శిపిల సోమవారం నాడు టెలిఫోన్ లో ప్రధాన మంత్రి శ్రీ నరేంద్ర మోదీ తో సంభాషించారు. చరిత్రాత్మకమైన రీతిలో వస్తువులు, సేవల పన్ను ను విజయవంతంగా అమలుచేసినందుకుగాను ప్రధాన మంత్రిని శ్రీ శిపిల అభినందించారు. ఇరువురు నేతలు ఇదివరకు 2016 ఫిబ్రవరిలో తమ సమావేశం తరువాత ద్వైపాక్షిక సంబంధాలలో చోటు చేసుకొన్న పురోగతిని సమీక్షించారు. అప్పట్లో ముంబయిలో నిర్వహించిన ‘మేక్ ఇన్ ఇండియా వారం’లో పాలుపంచుకోవడానికిగాను శ్రీ శిపిల భారతదేశంలో పర్యటించారు. ద్వైపాక్షిక వ్యాపారం మరియు పెట్టుబడి బంధాన్ని గాఢతరంగా మార్చుకోగలిగేందుకు అనువైన మార్గాలను గురించి కూడా ఉభయ నేతలు చర్చించారు.
ముంబాయిలోని   టార్డియోలో  భ‌వ‌న అగ్నిప్ర‌మాదంలో మ‌ర‌ణించిన వారికి సంతాపం తెలిపిన ప్ర‌ధాన‌మంత్రి పిఎంఎన్ ఆర్ ఎఫ్ నుంచి ఎక్స్ గ్రేషియా మంజూరు

ప్ర‌ధాన‌మంత్రి న‌రేంద్ర‌మోదీ, ముంబాయిలోని టార్డియోలో ని ఒక భ‌వ‌నంలో జ‌రిగిన అగ్నిప్ర‌మాదంలో మ‌ర‌ణాలు సంభ‌వించ‌డం ప‌ట్ల ప్ర‌ధాన‌మంత్రి విచారం వ్య‌క్తం చేశారు. బాధిత కుటుంబాల‌కు ఆయ‌న త‌మ సంతాపాన్ని తెలిపారు, గాయ‌ప‌డిన వారు త్వ‌ర‌గా కోలుకోవాల‌ని ఆకాంక్షించారు. ఈ ప్ర‌మాదంలో ప్రాణాలు కోల్పోయిన వారి స‌మీప బంధువుల‌కు రెండు ల‌క్ష‌ల రూపాయ‌ల వంతున ఎక్స్‌గ్రేషియాను ప్ర‌ధాన‌మంత్రి పిఎంఎన్ ఆర్ ఎఫ్ నుంచి ఆమోదించారు. గాయ‌ప‌డిన వారికి ఒక్కొక్క‌రికి 50,000 రూపాయ‌ల వంతున మంజూరు చేశారు. ఇందుకు సంబంధించి ప్ర‌ధాన‌మంత్రి కార్యాల‌యం ఒక ట్వీట్ చేస్తూ, "ముంబైలోని టార్డియోలో ఒక భవనంలో అగ్నిప్రమాదం జ‌ర‌గ‌డం పట్ల విచారం వ్యక్తం చేస్తున్నాను. మృతుల కుటుంబాలకు సంతాపం తెలియ‌జేస్తున్నాను. గాయపడిన వారు త్వరగా కోలుకోవాలని ప్రార్థిస్తున్నాను: అని పేర్కొన్నారు. ముంబాయి టార్డియో భ‌వ‌న అగ్ని ప్ర‌మాదంలో ప్రాణాలు కోల్పోయిన వారి స‌మీప బంధువుల‌కు పిఎంఎన్ ఆర్ ఎఫ్ నుంచి 2 ల‌క్ష‌ల రూపాయ‌ల ఎక్స్ గ్రేషియా చెల్లించ‌డం జ‌రుగుతుంది. ,గాయ‌ప‌డిన వారికి ఒక్కొక్క‌రికి 50,000 రూపాయ‌లు ఇవ్వ‌డం జ‌రుగుతుంది. -అని ప్ర‌ధాన‌మంత్రి పేర్కొన్నారు.
రైల్వేల రంగంలో సాంకేతిక స‌హ‌కారం అంశంపై భార‌త‌దేశానికి మ‌రియు ఫ్రాన్స్ కు మ‌ధ్య కుదిరిన ఎమ్ఒయు ను గురించి మంత్రివ‌ర్గానికి వివ‌రించ‌డ‌మైంది

రైల్వేల రంగంలో సాంకేతిక స‌హ‌కారం అంశంపై భార‌తీయ రైల్వేల‌కు మ‌రియు ఫ్రెంచ్ కంపెనీ ఎస్ఎన్‌సిఎఫ్‌ కు మ‌ధ్య కుదిరినటువంటి ఒక అవ‌గాహ‌న పూర్వ‌క ఒప్పంద ప‌త్రం (ఎమ్ఒయు)ను గురించి ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశానికి నివేదించ‌డ‌మైంది. ఈ ఎమ్ఒయు పై 2018 మార్చి నెల 10వ తేదీన సంత‌కాల‌య్యాయి. రైల్వేల రంగంలో తాజా ప‌రిణామాల‌ను మరియు జ్ఞానాన్ని పంచుకొనేందుకు భార‌తీయ రైల్వేల‌కు ఒక వేదిక‌ను ఈ ఎమ్ఒయు స‌మ‌కూర్చుతుంది. ఈ ఎమ్ఒయు.. హై స్పీడ్ రైల్ మ‌రియు సెమీ హైస్పీడ్ రైల్‌, స్టేష‌న్ న‌వీక‌ర‌ణ మ‌రియు కార్య‌క‌లాపాలు, ప్ర‌స్తుత కార్య‌క‌లాపాల మ‌రియు మౌలిక స‌దుపాయాల ఆధునికీక‌ర‌ణ తో పాటు స‌బ‌ర్బ‌న్ ట్రైన్ ల రంగంలో స‌హ‌కారానికి ఒక ఫ్రేమ్ వ‌ర్క్‌ ను స‌మ‌కూర్చుతుంది. జ్ఞానాన్ని పంచుకోవ‌డం కోసం మ‌రియు నిర్దిష్ట సాంకేతిక ప‌రిజ్ఞానం పై చ‌ర్చా స‌భలు/ కార్య‌శాల‌లు మ‌రియు శిక్ష‌ణ నిర్వ‌హ‌ణ‌; సాంకేతిక నిపుణుల రాక‌పోక‌లు; నివేదిక‌లు మ‌రియు సాంకేతిక ద‌స్తావేజుల ఆదాన ప్ర‌దానానికి ఈ ఎమ్ఒయు మార్గాన్ని సుగ‌మం చేస్తుంది.
భారతదేశం, ఆస్ట్రేలియా లు వైద్య, ఆరోగ్య రంగంలో సహకరించుకోవడం కోసం ఉద్దేశించిన ఎమ్ఒయు కు ఆమోదం తెలిపిన మంత్రి వర్గం

వైద్య, ఆరోగ్య రంగంలో భారతదేశం, ఆస్ట్రేలియా లు సహకరించుకోవడం కోసం ఉద్దేశించిన అవగాహన పూర్వక ఒప్పందానికి (ఎమ్ఒయు కు) ప్రధాన మంత్రి శ్రీ‌ నరేంద్ర మోదీ అధ్యక్షతన సమావేశమైన కేంద్ర మంత్రి వర్గం ఆమోదం తెలిపింది. రెండు దేశాలు ఈ కింద పేర్కొన్న రంగాలలో సహకరించుకొంటాయి: 1. చలి జ్వరం, క్షయ ల వంటి సాంక్రామిక వ్యాధుల విషయంలో; 2. మానసిక ఆరోగ్యం మరియు అసాంక్రామిక, దీర్ఘవ్యాధుల విషయంలో; 3. సూక్ష్మజీవుల ప్రభావ నిరోధం మరియు ప్రజారోగ్య అత్యవసర పరిస్థితులలో ప్రతిస్పందించే విషయంలో; 4. ఔషధాలు, టీకాలు మరియు వైద్య ఉపకరణాల క్రమబద్ధీకరణలో; 5. డిజిటల్ హెల్త్ రంగంలో; 6. పొగాకు వాడకం నియంత్రణలోను; ఇంకా 7. ఇరు దేశాలు సహకరించుకోవాలని కలసి నిర్ణయం తీసుకొనే మరేదైనా రంగంలోను. ఈ ఎమ్ ఒయు ఆరోగ్య రంగంలో పరస్పర సహకారం అందజేసుకొనే ప్రాతిపదికన సంయుక్తంగా కార్యకలాపాలను నిర్వహించడానికి మార్గాన్ని సుగమం చేస్తుంది. తద్వారా భారతదేశానికి, ఆస్ట్రేలియా కు మధ్య ద్వైపాక్షిక సంబంధాలను ఈ ఎమ్ఒయు బలోపేతం చేస్తుంది.
జాతీయ విపత్తు నిర్వహణ ప్రణాళికను విడుదల చేసిన ప్రధాన మంత్రి

భారతదేశాన్ని విపత్తులకు తట్టుకొనేదిగా చేయడం, ఇంకా ప్రాణ నష్టాన్ని తగ్గించడం ఈ ప్రణాళిక ధ్యేయాలు ప్రధాన మంత్రి శ్రీ నరేంద్ర మోదీ ఈ రోజు జాతీయ విపత్తు నిర్వహణ ప్రణాళిక (నేషనల్ డిజాస్టర్ మేనేజ్ మెంట్ ప్లాన్.. ఎన్ డి ఎమ్ పి) ని విడుదల చేశారు. దేశంలో రూపొందించిన మొట్టమొదటి జాతీయ ప్రణాళిక ఇది. భారతదేశాన్ని విపత్తులకు తట్టుకొనేదిగా చేయడంతో పాటు ప్రాణ నష్టాన్ని గణనీయంగా తగ్గించడాన్ని ధ్యేయంగా పెట్టుకొని ఈ ప్రణాళికను రూపొందించారు. ఈ ప్రణాళిక “సెండయ్ ఫ్రేమ్ వర్క్” యొక్క నాలుగు ప్రాథమ్య ప్రాతిపదికలపై ఆధారపడి రూపొందింది. ఆ నాలుగు ప్రాతిపదికలలో విపత్తు యొక్క నష్టభయాన్ని అర్థం చేసుకోవడం, విపత్తు వల్ల వాటిల్లగల రిస్క్ తాలూకు గవర్నెన్స్ ను మెరుగుపరచడం, విపత్తు వల్ల తలెత్తే నష్ట భయాన్ని తగ్గించడం కోసం (నిర్మాణ సంబంధి చర్యలు, నిర్మాణేతర సంబంధి చర్యల ద్వారా) పెట్టుబడులు పెట్టడం, విపత్తు ను ఎదుర్కోవడానికి సంసిద్ధంగా ఉండడం, ముందస్తుగా హెచ్చరికలు చేయడం మరియు ఏదైనా విపత్తు సంభవించిన అనంతరం చేపట్టదగిన చర్యలను మరింత ఉత్తమమైన రీతిలో చేపట్టడం వంటివి ఉన్నాయి. ప్రణాళిక ముఖ్యాంశాలు విపత్తుల నిర్వహణ తాలూకు అన్ని దశలను, అంటే.. నివారణ, తగ్గించడం, ప్రతిస్పందన, రికవరి వంటివి ఈ ప్రణాళిక తన పరిధిలోకి తీసుకొంటుంది. ఇది ప్రభుత్వ ఏజెన్సీలు, విభాగాలన్నింటి మధ్య చక్కని సమన్వయాన్ని నెలకొల్పుతుంది. ప్రభుత్వంలోని అన్ని స్థాయిలు- పంచాయతీలు మొదలుకొని పట్టణ స్థానిక సంస్థల వరకు- అవి పోషించవలసిన పాత్రలను, వాటికి బాధ్యతలను ఈ ప్రణాళిక నిర్దేశిస్తుంది. ఆ ప్రణాళిక ప్రాంతీయ వైఖరిని కలిగి ఉంటుంది. ఇది విపత్తు నిర్వహణకు ప్రయోజనాన్ని కలిగించేదిగా ఉండడమే కాక అభివృద్ధి ప్రధానమైన ప్రణాళిక రచన పరంగా కూడా ప్రయోజనాన్ని కలగజేయగలదు. దీనిని విపత్తు నిర్వహణ తాలూకు దశలన్నింటిలోను ప్రమాణాల వంతున అమలు చేయదగ్గ రీతిలో రూపొందించారు. ఇది ముందుగానే హెచ్చరికలు చేయడం, సమాచారాన్ని వ్యాప్తిలోకి తీసుకురావడం, వైద్యపరమైన సంరక్షణను అందజేయడం, ఇంధనం, రవాణా, అన్వేషణ మరియు కాపాడడం, సురక్షిత ప్రాంతాలకు తరలించడం వగైరా ప్రధాన ప్రక్రియలను గుర్తిస్తుంది. తత్ఫలితంగా- ఏజెన్సీలు ఆపద సమయంలో దీటుగా ప్రతిస్పందించడానికి- ఈ కార్యక్రమాలను అన్నింటినీ చేపట్టిందీ లేనిదీ ఒకసారి సరిచూసుకొనేందుకు వీలవుతుంది. రికవరి కి ఉద్దేశించిన ఒక జనరలైజ్ డ్ ఫ్రేమ్ వర్క్ ను, పరిస్థితిని అంచనా వేసి తగిన పరిష్కార చర్యలు తీసుకొనే సారళ్యాన్ని కూడా ఈ ప్రణాళిక అందిస్తుంది. విపత్తును సర్దుబాటు చేసుకోవడానికి ప్రజా సమూహాలను సన్నద్ధులను చేసేందుకు సమాచారం, విద్య మరియు కమ్యూనికేషన్ కార్యకలాపాలపైన మరింతగా దృష్టి పెట్టవలసిన అవసరం ఉన్నదని ఈ ప్రణాళిక స్పష్టం చేస్తున్నది. ఈ కార్యక్రమంలో హోం అఫైర్స్ శాఖ మంత్రి శ్రీ రాజ్ నాథ్ సింగ్, ఆ శాఖ సహాయ మంత్రి శ్రీ కిరెన్ రిజిజు, ఇంకా హోం అఫైర్స్ మంత్రిత్వ శాఖ, ప్రధాన మంత్రి కార్యాలయం మరియు నేషనల్ డిజాస్టర్ మేనేజ్ మెంట్ అథారిటీ ల లోని అనుభవయుక్త అధికారులు పాల్గొన్నారు.
మధ్య ప్రదేశ్ లోని ధార్ లో జరిగిన బస్సు దుర్ఘటన బాధితుల కు  పిఎమ్ఎన్ఆర్ఎఫ్ నుంచిపరిహారాన్ని ప్రకటించిన ప్రధాన మంత్రి

మధ్య ప్రదేశ్ లోని ధార్ లో జరిగిన బస్సు దుర్ఘటన లో ప్రాణాల ను కోల్పోయిన వ్యక్తుల దగ్గరి సంబంధికుల కు ‘ప్రధాన మంత్రి జాతీయ సహాయ నిధి’ (పిఎమ్ఎన్ఆర్ఎఫ్) నుంచి 2 లక్షల రూపాయల వంతు న పరిహారాన్ని ఇవ్వడం జరుగుతుంది అని ప్రధాన మంత్రి శ్రీ నరేంద్ర మోదీ ప్రకటించారు. ఈ దుర్ఘటన లో గాయపడ్డ వ్యక్తుల కు 50,000 రూపాయల వంతు న ఇవ్వడం జరుగుతుంది. ప్రధాన మంత్రి కార్యాలయం (పిఎమ్ఒ) ఒక ట్వీట్ లో – ‘‘మధ్య ప్రదేశ్ లోని ధార్ లో బస్సు దుర్ఘటన కారణం గా ప్రాణాల ను కోల్పోయిన వ్యక్తుల దగ్గరి సంబంధికుల కు పిఎమ్ఎన్ఆర్ఎఫ్ నుంచి 2 లక్షల రూపాయల వంతు న పరిహారాన్ని ఇవ్వడం జరుగుతుంది. ఇదే దుర్ఘటన లో గాయపడ్డ వ్యక్తుల కు ఒక్కొక్కరి కి 50,000 రూపాయల వంతు న ఇవ్వడం జరుగుతుంది: ప్రధాన మంత్రి’’ అని పేర్కొంది.
భార‌త‌దేశం లో పెట్టుబ‌డి సంబంధిత మౌలిక స‌దుపాయాల క‌ల్ప‌న కు ఒక యంత్రాంగం స్థాప‌న అనే అంశం లో భార‌త‌దేశాని కి మ‌రియు సౌదీ అరేబియా కు మ‌ధ్య ఎంఒయు పై సంత‌కాల కు ఆమోదం తెలిపిన మంత్రివ‌ర్గం

భార‌త‌దేశం లో పెట్టుబ‌డి సంబంధిత మౌలిక స‌దుపాయాల క‌ల్ప‌న కు ఒక యంత్రాంగాన్ని నెలకొల్పే అంశం లో మ‌ధ్య ఓ అవ‌గాహ‌నపూర్వ‌క ఒప్పంద పత్రం (ఎంఒయు)పై భార‌త‌దేశం, సౌదీ అరేబియా లు చేసిన సంతకాల కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఆమోదం తెలిపింది. ఈ ఎంఒయు కుదరడం తో దేశం లో మౌలిక స‌దుపాయాల రంగం లోకి తరలిరాగల పెట్టుబ‌డి ని ఆక‌ర్షించ‌డం కోసం సౌదీ అరేబియా కు చెందిన సంస్థ ల‌తో క‌ల‌సి ప‌ని చేయ‌డం లో ఒక అడుగు ముందుకు వేసిన‌ట్లు అవుతుంది. ఇది దేశం లో మౌలిక స‌దుపాయాల అభివృద్ధి కి ఊతాన్ని ఇవ్వ‌డం తో పాటు మ‌రిన్ని ఉద్యోగాల క‌ల్ప‌న కు, అనుబంధ ప‌రిశ్ర‌మ‌ల‌/అనుబంధ రంగాల వృద్ధి కి దారి తీస్తుంది. ఇది జిడిపి లో వృద్ధి కి మరియు మొత్తం మీద ఆర్థిక స‌మృద్ధి కి కూడా బాట ను ప‌రుస్తుంది.
ఒకే హోదా – ఒకే పింఛ‌న్ పై  ప్ర‌ధానికి  విశ్రాంత సైనికుల కృత‌జ్ఞ‌త‌లు

ఒకే హోదా – ఒకే పింఛ‌న్ (ఓఆర్ఓపీ) పై కేంద్ర ప్ర‌భుత్వం నిన్న చేసిన ప్ర‌క‌ట‌న‌ను విశ్రాంత సైనికులు స్వాగ‌తించారు. ఈరోజు బ‌ద‌ర్ పూర్ – ఫ‌రీదాబాద్ మెట్రో లైన్ ప్రారంభోత్స‌వంలో విశ్రాంత సైనికులు ప్ర‌ధాన మంత్రి శ్రీ న‌రేంద్ర మోదీని క‌లిసి అభినంద‌న‌లు తెలిపారు. ప్ర‌ధాన మంత్రికి పుష్ప గుచ్ఛాలు అందించి కృత‌జ్ఞ‌త‌లు తెలిపారు.